***„Pokoli buli”***

Ezzel a címmel szervezték január 25-én a szülők-nevelők bálját a kincsesbányai Kazinczy Ferenc Tagiskolában.

A hagyományos jótékonysági rendezvényen több mint száz támogató vett részt, zsúfolásig megtöltve a Művelődési Ház nagytermét.

A nyitó műsort nagy érdeklődés övezte.

A stílusosan berendezett színpadon pedagógusok és szülők közösen adták elő a „Félig ördög, félig angyal” című paródiát. Bud Spencer és Terence Hill alteregója is feltűnt az igazgató és a helyettes szerepében.

A második osztályosok szülői meglepetés tánccal készültek, mellyel fergeteges hangulatot varázsoltak.

Az est fénypontja, mint minden évben, a 8. osztályos diákok produkciója volt.

A lányok fekete-fehér szemfényvesztő tánca, valamint a fiúk szinkronúszó táncparódiája elbűvölte a közönséget.

A jótékonysági bál bevételéből a leendő első osztályosok tantermének padlózatát cseréljük ki a nyári felújítási munkálatok során.

Iskolánk diákjai nevében szívből köszönjük az önzetlen támogatást.

 Keszte Jánosné

 tagintézmény-vezető